《闻钟有感次荣子仁韵 其二》
元代·凌云翰

欲觉闻钟记昔年，老怀多感益凄然。轩前高柘当时种，屋上重茅近日编。

已悟达人遗破甑，还嗤市价鬻枯鞭。目昏头白残灯里，始信聪明不及前。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。